open-index/open-wikipedia-markdown huggingface dataset:
Pollenzon linna

**Pollenzon linna** (*Castello di Pollenzo*) sijaitsee Bran kunnassa, Italian Piemontessa. Linna kuuluu Savoijin kuninkaallisen suvun asuinrakennuksiin

Linnan alue katedraaleineen on upea arkkitehtoninen kokonaisuus. Nykyään alueella sijaitsee Pollenzon gastronominen yliopisto kampuksineen. Yliopiston yhteydessä sijaitsee myös maailman ainoa viinipankki, osuuskuntapohjainen *Banca del Vino*. Pankin kellareihin "talletetaan" kypsymään noin 300 valikoidun italialaisen tuottajan viinejä. Viinipankissa järjestetään vierailuja ja maistiaisia. Pankin elinikäiseksi jäseneksi voi hakemuksesta päästä 250 euron jäsenmaksua vastaan.

## Lähteet
Patty Hill

**Patty Smith Hill** (27. maaliskuuta 1868 Anchorage, Kentucky, Yhdysvallat – 25. toukokuuta 1946 New York, New York) oli yhdysvaltalainen pedagogi. Maailmanlaajuisesti hänet tunnettaneen parhaiten laulun *[[Paljon onnea vaan]]* alkuperäisversion toisena tekijänä, yhdessä sisarensa Mildred J. Hillin kanssa.

## Tausta
Patty Smith Hill syntyi William Wallacen ja Martha Jane Smith Hillin opettajaperheeseen Kentuckyn Anchoragessa. Hänen isänsä johti Anchoragen *Female Seminary* -koulua vuoteen 1874 saakka, minkä jälkeen perhe muutti Fultoniin, Missouriin. Isän kuoltua 1878 perhe muutti Louisvilleen, jossa Patty kävi ensin julkista koulua. Hän meni Louisvillen *Collegiate Institute* -oppilaitokseen vuonna 1882, joka oli tunnettu uusien oppimisteorioiden soveltamisesta. Koulunkäynnistä innostuneena Patty päätti itsekin alkaa opettajaksi. Patty Hill valmistui lastentarhanopettajaksi 1887 Louisvillen ensimmäisestä, Steve Holcomben vuonna 1886 perustamasta alan oppilaitoksesta.

## Ura
Hill alkoi jo varhain soveltaa ajatusta, jonka mukaan lapset tuli kasvattaa luovuutta ja avoimuutta stimuloivassa ympäristössä. Hänen mukaansa kasvatusohjelmat tuli soveltaa lapsen tarpeisiin, eikä päinvastoin. Hän käytti paljon musiikkia, runoja, näytelmiä sekä tarinoita kasvatusmetodeinaan.

Vaikka Hilliä arvosteltiinkin kovasti aikanaan, hänen metodinsa herättivät maailmanlaajuista kiinnostusta. Esimerkiksi John Dewey ja G. Stanley Hall matkustivat Louisvilleen tutustumaan Hillin varhaiskasvatusmetodeihin. Vuonna 1900 Hill esitelmöi Louisvillen *Education Associationille* aiheesta koulutus näytelmän keinoin. Samana vuonna jo yhdeksän Louisvillen julkista koulua tarjosi myös lastentarhaopetusta. 

Hill siirtyi opiskelemaan Columbian yliopistoon 1905, missä hän työskenteli muun muassa *Speyer School Experimental Playroomin* parissa. Myöhemmin sitä alettiin kutsua Horace Mannin lastentarhaksi. Hillille myönnettiin kunniatohtorin arvonimi 1929 muun muassa elämäntyöstään *Kindergarten Association* -järjestössä.

## Paljon onnea vaan

Patty Hill teki maailmankuuluksi levinneen onnittelulaulun *Paljon onnea vaan* yhdessä sisarensa Mildredin kanssa vuonna 1893, alun perin nimellä *Good Morning to You*. Patty Hill teki laulun alkuperäisversion sanat sisarensa sävelmään.

Patty Hill valittiin postuumisti *[[Songwriters Hall of Fame]]en* yhdessä sisarensa Mildredin kanssa vuonna 1996.

## Kirjallisuutta
*

## Lähteet
3,7 cm Pak

**3,7 cm Pak** eli **3,7 cm Panzerabwehrkanone** oli  toisessa maailmansodassa käytetty saksalainen kevyt panssarintorjuntakanuuna, kaliiperiltaan 37 mm. 

Tykin suunnittelu aloitettiin vuonna 1925, ja ensimmäiset aseet luovutettiin Saksan Reichswehrille vuonna 1929. 3,7 cm Pak-tykkejä oli suurimmillaan käytössä 13&nbsp;131 kappaletta vuoden 1940 toukokuussa; tämän jälkeen määrä kääntyi laskuun. Tykkimallin valmistus lopetettiin alkuvuonna 1942, jolloin se ei enää ollut ajanmukainen panssarintorjunta-ase. Tykistä oli olemassa myös panssarivaunukanuunana käytetty sähköisellä laukaisujärjestelmällä varustettu versio, 3,7 cm Kampfwagenkanone (3,7 cm KwK), jota käytettiin Pz III Ausf. A, D ja F-panssarivaunujen pääaseena.

Tykissä oli 45 kaliiperin pituinen putki, jonka lukkolaite oli puoliautomaattisesti toimiva, sivusuunnassa liikkuva kiilalukko. Lavetti oli putkihaaralavetti. Vuoteen 1934 asti tykissä oli puupuolapyörät, jolloin niihin vaihdettiin teräsvanteiset ja jousitetut moottorivetoon soveltuvat kumipyörät. Ampumatarvikkeita oli neljää päätyyppiä: panssarikranaatti, sirpalekranaatti, kiinteillä ohjausosilla varustettu alikaliiperiammus ja putken päästä erikoispatruunalla ammuttava Stielgranate 41-ylikaliiperiontelokranaatti.

3,7 cm Pak oli Suomen puolustusvoimien käytössä vuodesta 1940 alkaen. Suomessa tykistä käytettiin kahta eri nimikettä: 37 PstK/37 ja 37 PstK/40. Kaksi nimikettä oli käytössä siksi, että Suomessa eroteltiin näin putken valmistustekniikan osalta eroavat tykit toisistaan; Saksassa tällainen erottelu ei ollut käytössä. 

## Tekniset tiedot

*Täydellinen nimike: 3,7 cm Panzerabwehrkanone
*Tyyppi: vedettävä kevyt panssarintorjuntakanuuna
*Kaliiperi: 37 mm
*Patruuna: 37×250R
*Putken pituus: 45 kaliiperia, 1&nbsp;665 mm
*Lukkolaite: puoliautomaattinen kiilalukko, sivusuunnassa liikkuva sulkukappale
*Tuliasemapaino: 327 kg
*Marssipaino: 450 kg
*Koro: -5°–+25°
*Sivusuuntausala: 60°
*Lähtönopeus, panssarikranaatti: 745 m/s 
*Lähtönopeus, alikaliiperiammus: 1 020 m/s
*Putken elinikä: n. 4&nbsp;000–5&nbsp;000 laukausta
*Lavetti: putkihaaralavetti
*Hinta: 5&nbsp;730 Reichsmarkia

## Lähteet
Carl Johan Fahlcrantz

**Carl Johan Fahlcrantz** (29. marraskuuta 1774 Stora Tuna – 9. tammikuuta 1861 Tukholma) oli ruotsalainen taidemaalari ja Ruotsin ensimmäisiä maisemamaalareita. Hänen romanttiset maisemansa kuvasivat vuoristo- ja metsämaisemia, joiden taustalla oli usein kaupunki tai linna, joka peittyi usvaan.

Fahlcrantz opiskeli maalausta Tukholmassa muun muassa teatterin lavastemaalareiden johdolla. Hän sai vaikutteita Elias Martinin maisemamaalauksista. Fahlcrantz ei juuri matkustanut Ruotsin ulkopuolelle, ainoastaan Norjaan 1827 ja Tanskaan 1829. Hänestä tuli Ruotsin taideakatemian professori 1815.

Fahlcrantzin maalauksia on Göteborgin taidemuseon ja Ruotsin kansallismuseon kokoelmissa.

Fahlcrantzin veli oli runoilija, teologi Kristian Erik Fahlcrantz.
 
## Lähteet

## Aiheesta muualla
Mildred J. Hill

**Mildred Jane Hill** (27. kesäkuuta 1859 Louisville, Kentucky, Yhdysvallat – 5. kesäkuuta 1916 Chicago, Illinois) oli yhdysvaltalainen muusikko, konserttipianisti, urkuri, säveltäjä ja lastentarhanopettaja. Hänet tunnetaan maailmanlaajuisesti onnittelulaulun *[[Paljon onnea vaan]]* säveltäjänä.

Mildred Hill aloitti sisarensa tavoin lastentarhan- ja pyhäkoulujen opettajana, mutta ryhtyi myöhemmin muusikoksi. Hän tuli tunnetuksi etenkin negrospirituaalien esittäjänä. 

Hill sävelsi laulun *Good Morning to All*, joka nykyään tunnetaan sanoilla *Happy Birthday to You*, vuonna 1893 ollessaan opettamassa sisarensa johtamassa *Louisville Experimental Kindergarten Schoolissa*. Hänen sisarensa Patty Hill teki lauluun ensimmäiset sanat.

Mildred J. Hill valittiin postuumisti *[[Songwriters Hall of Fame]]en* yhdessä sisarensa kanssa vuonna 1996.

## Lähteet
10199 Chariklo

**10199 Chariklo** (symboli: ) on kentaureihin kuuluva pikkuplaneetta, joka kiertää Aurinkoa aurinkokunnan ulko-osissa. Chariklon löysi Spacewatch-ohjelma vuonna 1997. Pikkuplaneetta sai nimensä kreikkalaisen mytologian Khariklon mukaan, joka oli joko nymfi tai naispuolinen kentauri. Ennen nimeämistään Chariklo tunnettiin tunnuksella ****. Chariklo on suurin tunnettu kentauri, sillä sen läpimitta on noin . Tosin eräs hävinnyt kentauri  on todennäköisesti samaa kokoluokkaa.

## Chariklon renkaat

Kentauri Charikloa ympäröi kaksi vuonna 2013 löydettyä rengasta, joiden havaitseminen oli tähtitieteilijöille yllätys. Chariklon renkaat ovat ensimmäinen löydetty rengasjärjestelmä näin pienen kappaleen ympärillä. Aikaisemmin rengasjärjestelmät tunnettiin vain Aurinkokunnan jättiläismäisiltä kaasuplaneetoilta (Jupiter, Saturnus, Uranus ja Neptunus). 

Renkaat koostuvat todennäköisesti osittain vesijäästä, ja ne ovat leveydeltään 7 ja 3 km. Niiden etäisyydet Chariklosta ovat 391 ja 405 km. Renkaita saattavat pitää kasassa noin kilometrin kokoiset vielä löytämättömät kuut.

## Lähteet
Grinzane Cavour

**Grinzane Cavour** on pieni kaupunki Cuneon maakunnassa Italian Piemontessa.

Kaupunki on tunnettu kreivi Cavourin, yhden Italian yhdistymisen sankarin kotilinnasta. Linna toimii nykyään myös museona.

Osa kunnasta kuuluu barolo-viinin tuotantoalueeseen.

## Lähteet
Omar Gonzalez

**Omar Gonzalez** (s. 11. lokakuuta 1988 Dallas, Texas, Yhdysvallat) on yhdysvaltalainen jalkapalloilija. Hän on seuratasolla edustanut muun muassa useiden vuosien ajan Major League Soccerssa pelaavaa Los Angeles Galaxya.

Gonzalez on pelannut Yhdysvaltain maajoukkueessa 47 maaottelua ja tehnyt niissä kolme maalia vuodesta 2010 alkaen.

## Lähteet
Sandspit

**Sandspit** on 435 (2001) asukkaan paikallishallinnoton alue Brittiläisessä Kolumbiassa, Kanadassa. Se sijaitsee Moresbynsaaren koilliskulmassa, Hecatensalmen rannalla. Sandspit on saaren ainoa asutusalue, ja sen tärkein työllistäjä on pitkään ollut metsätalous. Turismi on ollut 1900-luvun lopulla kasvussa, ja siitä on muotoutumassa toinen tärkeä tulonlähde alueen asukkaille.

Saarella sijaitsee myös Kuningatar Charlotten saarten tärkein lentoasema, joka toimii porttina lähialueille sekä saaren eteläosasta alkunsa saavalle Gwaii Haanasin kansallispuistolle.

## Historia

Haida-intinaait asuivat alueella tuhansia vuosia ennen eurooppalaisten saapumista alueelle. 1700-luvun loppupuolella useat eurooppalaiset tutkimusmatkailijat vierailivat alueella. Brittiläinen kapteeni George Dixon nimesi useita alueen saaria ja vesialueita vieraillessaan siellä vuonna 1787.

## Ilmasto

Sandspit sijaitsee lauhkealla meri-ilmastovyöhykkeellä (Köppenin ilmastoluokitus Cfb). 

## Lähteet
Tony Lochhead

**Tony James Lochhead** (s. 12. tammikuuta 1982 Tauranga) on uusiseelantilainen jalkapalloilija, pelipaikaltaan laitapuolustaja. Hän siirtyi kotimaastaan vuonna 2001 Yhdysvaltojen yliopistosarjoihin Kalifornian yliopiston (UCSB) joukkueeseen ja edusti sittemmin Yhdysvalloissa Orange County Blue Staria vuonna 2004, MLS-seura New England Revolutionia vuosina 2005–2007 ja MLS-seura Chivas USA:ta vuonna 2014 sekä Australian A-Leaguessa Wellington Phoenixiä vuosina 2007–2013.

Lochhead pelasi vuosina 2003–2013 Uuden-Seelannin maajoukkueessa 47 ottelua ja teki niissä yhden maalin, syyskuussa 2012 MM-karsintaottelussa Salomoninsaaria vastaan. Hän pelasi MM-kilpailuissa 2010 täydet minuutit joukkueensa kaikissa kolmessa ottelussa, jotka kaikki päättyivät tasapeliin.

## Lähteet
Tottisalmen perillinen (elokuva)

**Tottisalmen perillinen** on Orvo Saarikiven ohjaama vuonna 1940 valmistunut suomalainen elokuva, joka perustuu Anni Swanin kirjoittamaan seikkailukirjaan *[[Tottisalmen perillinen]]* (1914). Elokuvan teemana on hyvyys ja pahuus, köyhyys ja rikkaus, joita kuvaavat sen päähahmot, hyvä renki Yrjö (Raino Hämäläinen) ja paha aatelispoika Klaus (Kalevi Koski). 

Elokuva oli vasta toinen pitkä suomalainen koko perheen näytelmäelokuva. Sen valmistuminen talvisodan aikana oli kompastelevaa. Se oli tarkoitettu vuoden 1939 jouluelokuvaksi, mutta ensi-iltaan se pääsi vasta seuraavan vuoden huhtikuussa.

## Näyttelijät

## Arviot

Aikalaisarviot jäivät sodan vuoksi vähäisiksi ja hyvin maltillisiksi, kuten *[[Kansan Lehti|Kansan Lehden]]* kriitikon arvio, jossa hän piti tulosta ”varsin hyvänä nuorisoelokuvana” ja arvioi nuorten näyttelevän ”vapautuneesti ja harvinaisen suurella antaumuksella ja välittömyydellä”.

Myöhemmin televisioesitysten aikana kriitikkojen kokemus oli varsin toisenlainen. Leo Nordberg (*[[Katso]]*) piti vuonna 1975 elokuvaa ”muinaisjäännöksenä ajalta, jolloin musta oli mustaa ja valkoinen valkoista”. Arto Pajukallion 2010-luvun arvion mukaan elokuvasta tuli luokkaristiriitoja käsittelevä jäykkä ja kärjistynyt melodraama, jossa katsojan ymmärrystä aliarvioidaan niin voimakkaalla alleviivauksella, että kerrontaa voi pitää lähinnä tahattoman koomisena.

## Lähteet

## Aiheesta muualla
*
Hold Your Head Up

**Hold Your Head Up** on alun perin brittiläisen Argent-yhtyeen vuonna 1971 julkaisema kappale. Se nousi yhtyeen kotimaassa singlelistan viidennelle sijalle vuonna 1972. Myös Yhdysvalloissa se ylsi viidenneksi ollen samalla yhtyeen ainoa Billboard-listalle yltänyt kappale.

Vuonna 1989 Uriah Heep -yhtye julkaisi kappaleesta cover-version *[[Raging Silence]]* -albumin aloituskappaleena ja singlenä.

## Lähteet
Puoliliukuva runko

**Puoliliukuva** runko eli **puoliplaanari** on aluksen runkotyyppi, joka on tarkoitettu uppoamanopeutta suuremmille nopeuksille olematta kuitenkaan tyypiltään varsinaisesti liukuva eli plaanaava. Käyttökelpoinen maksiminopeus on riippuvainen rungon pituudesta. Varsinaisissa  liukunopeuksissa on puoliliukuvan ominaisuudet yleenä huonot ja alus nousee liian pintaan muuttuen epävakaaksi. 

Runkotyypin etuihin kuuluu olematon tai lähes olematon liukukynnys, mistä johtuen nopeus on valittavissa vapaasti kulloistenkin olosuhteiden mukaan. Puoliliukuva runko toimii liukuvaa runkotyyppiä paremmin myös hitailla uppoamanopeuksilla kuljettaessa. Puoliliukuvalla rungolla saavutetaan usein maltillinen polttoaineen kulutus, säilyttäen silti kohtuullinen kulkunopeus. Haittapuolena runkotyypillä on taipumus rullaamiseen (allokon aiheuttamaan heiluriliikkeeseen), myös polttoainetalous on kiistanalainen kysymys, sillä hyvin suunniteltu liukuva runko voi päästä samaan polttoaineen kulutukseen meripeninkulmaa kohden, johtuen suuremmasta nopeudesta, vaikkakin tuntikulutus olisi selkeästi suurempi.

Perinteisen puoliliukuvan rungon keulaosa ei ole kantava vaan kulkee veden sisällä nousematta pintaan ja ainoastaan rungon peräosa on muotoiltu kantavaksi ja näin vähennetty rungon taipumusta vetää vettä perässään, millä keinoin käyttökelpoista nopeusaluetta on laajennettu.
Softa

**Softa** (turk.) oli islamilaisen jumaluusopillisen seminaarin oppilas sulttaanien hallitsemassa Turkissa. Osmanien sulttaanivaltakunnassa, joka hajosi 1922, softat järjestivät mielenosoituksia, joilla pystyttiin usein vaikuttamaan valtiollisiin päätöksiin. Softat edustivat vanhoillista islamia. Turkin ja Venäjän välisen sodan aikana 1877–1878 softilla oli merkittävä poliittinen asema, koska he kiihottivat ihmisiä kansallisella fanatismillaan.

## Lähteet
Carmelita Geraghty

**Carmelita Geraghty** () oli yhdysvaltalainen elokuvanäyttelijä. Hänen tunnetuimpia elokuviaan ovat Alfred Hitchcockin esikoisohjaus *[[The Pleasure Garden]]* (1925) ja *[[Tytöistä parhain (elokuva)|Tytöistä parhain]]* (1927). Vetäydyttyään elokuvista Geraghty ryhtyi taidemaalariksi.

Geraghtyn isä Tom Geraghty ja veljet Maurice Geraghty ja Gerald Geraghty olivat elokuvakäsikirjoittajia.

## Valikoitu filmografia

## Lähteet
Tottisalmen perillinen

**Tottisalmen perillinen** on Anni Swanin kirjoittama nuortenkirja, joka oli suunnattu alkujaan lähinnä pojille. Teos ilmestyi 1914 WSOY:n kustantamana.

*Tottisalmen perillinen* on Swanin ensimmäinen nuortenkirja. Perusasetelmana teoksessa on köyhän ja rikkaan, toisaalta hyvän ja pahan välinen vastakkaisuus. Samat säätyerojen luomat vastakohtaisuudet, joutuminen yhteiskunnallisesti ylempään tai alempaan ympäristöön ja ulkopuolisena syrjityksi, ovat ominaisia Swanin myöhemmillekin teoksille. Tottisalmen perillisen maisteri Tickleniuksen esikuva on Swanien naapuri, maisteri Cederhvarf, joka lainasi Annille kirjoja.

Orvo Saarikivi on ohjannut teoksesta elokuvan *[[Tottisalmen perillinen (elokuva)|Tottisalmen perillinen]]* (1940). 

## Lähteet
Virginia Valli

**Virginia Valli** (oik. **Virginia McSweeney** ) oli yhdysvaltalainen elokuvanäyttelijä. Hän oli 1920-luvulla suosittu elokuvanäyttelijä. Hän lopetti elokuvauransa 1931 vaikka onnistuikin hyvin äänielokuvissa. Vallin tunnetuimpia elokuvia ovat *Kiusausten saari* (1924), *The Shock* (1923) ja Alfred Hitchcockin esikoisohjaus *[[The Pleasure Garden]]*.

Vallilla on tähti Hollywood Walk of Famella.

## Valikoitu filmografia

## Lähteet
Yön elonkorjuu

**Yön elonkorjuu** on rap-artisti Edorfin 23. helmikuuta 2011 julkaistu ensimmäinen studioalbumi. Se julkaistiin Joku Roti Recordsin kautta. Albumilta on julkaistu yksi näytekappale "Jälkiä olemassaolosta". Levyn on miksannut Ilari Autio ja masteroinut Jussi Suonikko. Kappaleesta "Painajainen tulesta" julkaistiin musiikkivideo helmikuussa 2011.

Albumi debytoi Suomen virallisen listan sijalla 33.

## Kappaleet
# 
# 
# 
# 
# 
# 
# 
# 
# 
# 

## Biitit
* Juan Muteniac: 1, 2, 3, 5, 6, 7, 9
* Cryptic Visions: 8, 10

## Arvostelut
* Desibeli.net: 
* Noise.fi: 
* Redrum-187: 
* Soundi: 

## Lähteet

## Aiheesta muualla
* Edorf - Jälkiä olemassaolosta Mikseri.net
Miles Mander

**Miles Mander** (oik. **Lionel Mander** ) oli brittiläinen elokuvanäyttelijä, -ohjaaja ja -käsikirjoittaja. 

Mander muistetaan parhaiten Alfred Hitchcockin elokuvista *[[The Pleasure Garden]]* (1925) ja *[[Epäiltynä murhasta]]* (1930) sekä kolmesta muskettisoturielokuvasta: *[[Kolme muskettisoturia (vuoden 1935 elokuva)|Kolme muskettisoturia]]* (1935, Ludvig XIII), *[[Kolme väärää muskettisoturia]]* (1939, Kardinaali Richelieu) ja *[[Rautanaamio (vuoden 1939 elokuva)|Rautanaamio]]* (1939, Aramis).

## Valikoitu filmografia
### Näyttelijänä

## Lähteet

## Aiheesta muualla
*Miles Manderin elämäkerta
Iso-Heikkilä (täsmennyssivu)

**Iso-Heikkilä** voi viitata seuraaviin:

*Iso-Heikkilä, Turun kaupunginosa
*Iso-Heikkilän isännät, Toivo Lyytikäisen teos
*Iso-Heikkilän metsäkaupat Toivo Lyytikäisen teos
*Iso-Heikkilän isäntä ja hänen renkinsä Kalle, Hella Wuolijoen ja Bertolt Brechtin teos vuodelta 1946
*Iso-Heikkilänpuisto Turussa
*Iso-Heikkilän tähtitorni Turussa
*1947 Iso-Heikkilä, asteroidi
Lovimittarit

**Lovimittarit** (Ennominae) on mittareiden laajin alaheimo. Maailmanlaajuisesti siihen on laskettu kuuluvan jopa 9&nbsp;700 lajia noin 1&nbsp;100 suvussa. Suomessa tavataan 79 lovimittareihin kuuluvaa lajia. Alaheimon monofyleettisyys on kuitenkin kyseenalaistettu.

## Lähteet

* 

### Viitteet
Imukärsälliset perhoset

**Imukärsälliset perhoset** (Glossata) on perhosten alalahko, johon kuuluu suurin osa tunnetuista perhosista. Alalahkon yhdistävä tunnusmerkki erotuksena muista perhosten alalahkoista, kuten leukaperhosista, ovat niiden imukärsäksi muuntuneet suuosat.

Glossataan kuuluvilla perhosilla toukan purevat suuosat ja eräät niiden ympärysrakenteet surkastuvat kotelovaiheen aikana ja aikuisella perhosella on lihaksikas, nesteiden nauttimiseen soveltuva imukärsä, jonka se voi kiertää rullalle pään etuosaan. Joillakin ryhmillä imukärsä on sittemmin surkastunut eikä aikuinen perhonen kykene ottamaan ravintoa.

Yhdistävänä piirteenä on myös toukan suuosien vierellä olevien kehruurauhasten sijainti

## Yläheimot

Glossata sisältää seuraavat 28 yläheimoa:

* hammaskoimaiset Epermenioidea
* juuriperhosmaiset Hepialoidea (sensu lato)
* jäytäjäkoimaiset Gelechioidea
* karvakehrääjämäiset Lasiocampoidea
* kehrääjäkoimaiset Yponomeutoidea
* kehrääjämäiset Bombycoidea
* koimaiset Tineoidea
* koisaperhosmaiset Pyraloidea
* koverokoimaiset Schreckensteinioidea
* kääpiökoimaiset Nepticuoidea
* kääriäismäiset Tortricoidea
* lasisiipismäiset Sesioidea
* läiskäkoimaiset Tischerioidea
* miinaajakoimaiset Gracillarioidea
* mittarimaiset Geometroidea
* Neopseustoidea
* outokoimaiset Urodoidea
* paksupäät Hesperioidea
* punatäplämäiset Zygaenoidea
* puuntuhoojamaiset Cossoidea
* päistärkoimaiset Eriocranioidea
* päiväperhoset Papilionoidea
* seulakoimaiset Incurvarioidea
* sirppisiipismäiset Drepanoidea
* sulkaperhosmaiset Pterophoroidea
* tuikekoimaiset Choreutoidea
* varsikoimaiset Douglasioidea
* viuhkaperhosmaiset Alucitoidea
* yökkösmäiset Noctuoidea

## Lähteet

* 

### Viitteet
Wolinin kansallispuisto

**Wolinin kansallispuisto** () on Oderjoen suulla Luoteis-Puolassa lähellä Saksan vastaista rajaa sijaitseva kansallispuisto. Puisto käsittää Wolinin saaren luoteisen osan. Puisto perustettiin vuonna 1960 ja sitä laajennettiin vuonna 1996 liittämällä siihen vesialueita. Puisto on pinta-alaltaan 10&nbsp;937 hehtaaria (109,37&nbsp;km2), josta metsän peitossa on 4&nbsp;530 hehtaaria (45,30&nbsp;km2). Puiston korkeus merenpinnasta vaihtelee 0–110 metrin välillä. Moreenikukkulat hallitsevat puiston maisemaa ja käsittävät noin 75&nbsp;% alasta.

## Galleria

Kuva:Wolinski Park Narod Miedzyzdroje beax.jpg|Opaskyltti yhdellä puiston sisäänkäynneistä.
Kuva:Jezioro Rabiąż.jpg|Järvenrantamaisemaa.
Kuva:Wpn brzeg.jpg|Itämeren rantamaisemaa.
Kuva:Wpn klif5.jpg|Jyrkänne Wolinin kansallispuistossa.


## Lähteet

## Aiheesta muualla
Zairenleveähuulisarvikuono

**Zairenleveähuulisarvikuono** (*Ceratotherium simum cottoni*) on Afrikan keskiosissa elävä äärimmäisen uhanalainen ja melkein luonnosta hävinnyt isosarvikuonon alalaji. Zairenleveähuulisarvikuonoja tiedetään olevan jäljellä enää kaksi yksilöä, jotka ovat naaraita. Molemmat yksilöt elävät Ol Pejeta -luonnonsuojelualueella Keniassa, ja niitä vartioidaan aseellisesti vuorokauden ympäri. Zairenleveähuulisarvikuonokanta on romahtanut rajusti vuodesta 1960, jolloin niitä oli vielä noin 2&nbsp;000 yksilöä. Kannan on romahduttanut salametsästys.

Alalajin neljänneksi viimeinen yksilö, naaraspuolinen Nolan, kuoli marraskuussa 2015. Vuoden 2015 heinäkuussa kuolleen Nabire-naaraan munasoluja otettiin talteen ja pakastettiin, ja niillä alalajia on yritetty pelastaa.

Viimeinen uros, Sudan, kuoli maaliskuussa 2018. Se oli 45-vuotias ja jouduttiin lopettamaan korkeasta iästä johtuvien komplikaatioiden vuoksi. Jäljellä olevat naaraat ovat Sudanin jälkeläisiä: 28-vuotias Najin ja tämän jälkeläinen, 17-vuotias Fatu. Lajin pelastamispyrkimyksiä jatketaan; yhtenä vaihtoehtona on yrittää saada naaraita lisääntymään läheisen lajin kanssa. Poikanen ei olisi puhdas zairenleveähuulisarvikuono, mutta tutkijoiden mukaan se olisi parempi kuin ei mitään. Sudan, Najin ja Fatu elivät vuoteen 2009 asti tšekkiläisessä eläintarhassa, josta ne siirrettiin Keniaan. Sudan oli alun perin otettu kiinni Etelä-Sudanissa.

Laji voi elää 40–60-vuotiaaksi.

## Lähteet
Sami Heinikainen

**Sami Heinikainen** (s. 1973 Mäntyharju) on suomalainen entinen pesäpalloilija, joka pelasi pitkään Superpesiksessä. Heinikainen lopetti uransa vuonna 2008 Koskenkorvan Urheilijoissa, mutta jatkoi uraansa vuonna 2010 Juha Vartiamäen loukkaannuttua. Kankaanpään Maila etsi silloin lukkaria tuuraamaan Vartiamäkeä ja Heinikainen tuli. Kankaanpään Maila nousi Superpesikseen kaudelle 2011.

## Saavutukset
### Pelaajana
* 2 SM-pronssia: 2003, 2007

## Lähteet
### Viitteet
Kevin Davies

**Kevin Cyril Davies** (s. 26. maaliskuuta 1977 Sheffield) on englantilainen jalkapalloilija. Hän on pelipaikaltaan hyökkääjä. Davies edustaa Valioliigassa pelaava Bolton Wanderersia.

## Ura
Daviesin ammattilaisura alkoi 3. divisioonan Chesterfieldissä. Hänen hyvät peliesitykset kaudella 1996–1997 johtivat siirtymiseen Southamptoniin 750&nbsp;000 punnan siirtosummalla. Davies pelasi Southamptonissa vakuuttavasti ja kesällä 1998 Blackburn Rovers osti hänet 7,5 miljoonalla punnalla. Hän pelasi kuitenkin heikosti ja teki vain yhden maalin kaudella 1998–1999, minkä jälkeen hän palasi takaisin Southamptoniin. Davies ei paluunsa jälkeen onnistunut myöskään Southamptonissa ja seura vapautti hänet sopimuksesta kauden 2002–2003 päätteeksi.

Kesällä 2003 Davies teki sopimuksen Bolton Wanderersin kanssa. Hänen uransa kääntyi nousuun ja parhaimmillaan Bolton ylsi Valioliigassa kuudenteen sijaan kauden 2004–2005. Davies on siirtonsa jälkeen ollut avauskokoonpanon pelaaja ja nykyään hän on myös Boltonin kapteeni.

Davies valittiin Englannin maajoukkueeseen 33-vuotiaana 12. lokakuuta 2010 pelattuun maaotteluun Montenegroa vastaan. Hän tuli ottelussa kentälle vaihdosta ja samalla hänestä tuli vanhin Englannin maajoukkueessa debytoinut pelaaja 60 vuoteen.

## Lähteet
### Tilastot
* 

### Viitteet
Lindh

**Lindh** on muun muassa seuraavien henkilöiden sukunimi:

* Agnes Lindh, o.s. *Gerasimowitsch* (1872–1952), suomalainen näyttelijä
* Albert Lindh (1848–1900), suomalainen lääkäri ja valtiopäivämies, Daniel Lindhin poika
* Anna Lindh (1957–2003), ruotsalainen poliitikko
* Arvo Lindh (1899–1966), suomalainen juristi ja Lapuan liikkeen rahastonhoitaja
* Bertel Lindh (1908–1996), suomalainen kansanedustaja (rkp), ministeri
* Björn J:son Lindh (1944–2013), ruotsalainen huilisti, pianisti ja säveltäjä
* Calle Lindh (s. 1990), ruotsalainen alppihiihtäjä
* Carl Lindh (1882–1970), suomalainen everstiluutnantti ja järjestöjohtaja
* Daniel Lindh (1796–1876), suomalainen tuomiorovasti, lääkäri, lehtori ja Tammikuun valiokunnan jäsen
* Emil Lindh (1867–1937), suomalainen näyttelijä ja kilpapurjehtija
* Emmi Lindh (s. 1999), suomalainen salibandyn pelaaja
* Erik Lindh (s. 1964), ruotsalainen pöytätennispelaaja
* Erik Lindh (1865–1914), suomalainen kilpapurjehtija
* Francesca Lindh (s. 1931), italialais-suomalainen keraamikko
* Gösta Lindh (1924–1984), ruotsalainen jalkapalloilija 
* Hilary Lindh (s. 1969), yhdysvaltalainen alppihiihtäjä
* Johan Erik Lindh (1793–1865), ruotsalainen taidemaalari
* John Walker Lindh (s. 1981), yhdysvaltalainen Talibanin taistelija
* Klara Lindh (1877–1914), ruotsalainen naisten äänioikeutta ajanut aktivisti
* Louise Lindh (s. 1979), ruotsalainen yritysjohtaja ja miljardööri
* Lovisa Lindh (s. 1991), ruotsalainen keskimatkojen juoksija
* Mats Lindh (1947–2025), ruotsalainen jääkiekkoilija
* Mikaela Fabricius-Bjerre, o.s. *Lindh* (1969–2023), suomalainen kouluratsastaja
* Richard Lindh (1929–2006), suomalainen taiteilija ja teollinen tuotesuunnittelija
* Theodor Lindh (1833–1904), suomalainen oikeusneuvos- ja valtiopäivämies ja kirjailija, Daniel Lindhin poika
* Tor-Kristian Lindh (1906–1969), suomalainen purjehtija.

## Katso myös

* Lind
* Anna Lindh -säätiö
Wiipurin valloitus

**Wiipurin valloitus on** vuonna 1919 ilmestynyt Heikki Nurmion ja Leonard Grandellin kirjoittama historiankirja, joka käsittelee Suomen sisällissodan Viipurin valloitusta. Kirja keskittyy lähinnä kenraalimajuri Wilkmanin armeijaryhmän toimintaan. Kirja nojautuu virallisiin asiakirjoihin ja raportteihin.

Teos kuuluu käsitteeksi muodostuneeseen vapaussotakirjallisuuteen. Se oli ensimmäisiä sisällissodan kokemuksia sotilasjohtajien näkökulmasta kuvaavista teoksista ja esittelee Juha Hollannin tutkielmassaan esittämän arvion mukaan "valkoisen armeijan päättäväisyyttä, rohkeutta, kuria ja järjestystä". Kirja antaa sodasta romantisoidun kuvan. 

Kirja sisältää kuvituksen ja viisi karttaliitettä.

## Lähteet
Klubi

**Klubi** voi tarkoittaa seuraavia:

* klubi, kerho
* klubi, yökerho
* Klubi, Yleisradion draamasarja vuosilta 1998–1999
* Klubi, P. C. Rettig & Co:n entinen savukemerkki
* Klubi, Helsingin jalkapalloklubi, suomalainen jalkapalloseura.
Major League Baseball -kausi 2010

**[[Major League Baseball]] -kausi 2010** alkoi 4. huhtikuuta, kun Boston Red Sox voitti pitkäaikaisen kilpailijansa ja vuoden 2009 World Series -mestarin New York Yankeesin Fenway Parkilla 9–7. Runkosarja päättyi 3. lokakuuta. All Stars -ottelu pelattiin 13. heinäkuuta Angel Stadiumilla Anaheimissa, Kaliforniassa. Siinä National League onnistui katkaisemaan 13 voitottoman ottelun sarjansa 3–1-voitollaan. Tämä tiesi sitä, että World Series alkoi 27. lokakuuta National Leaguen mestarin San Francisco Giantsin kotikentällä. Giants voitti mestaruuden voittamalla Texas Rangersin otteluvoitoin 4–1.

## Runkosarjan sarjataulukot
### American League

### National League

* Philadelphian ja Toronton väliset interleague kamppailut (3), joissa Toronto oli kotijoukkue, pelattiin Philadelphiassa ja ne on tilastoitu Philadelphian kotiotteluiksi, joita näin ollen kertyy 84. Torontolla oli vain 78 kotiottelua.

## Postseason

## Lähteet

* http://mlb.mlb.com/mlb/standings/index.jsp?ymd=20101012
Ahopellava

**Ahopellava** (*Linum catharticum*) on pellavakasvien heimoon ja pellavien sukuun kuuluva kasvilaji.

## Ulkonäkö ja koko
Ahopellava on yksi- tai kaksivuotinen ruohokasvi, jonka hento varsi on korkeudeltaan keskimäärin 5–25 senttimetriä. Ahopellavan nuput ovat nuokkuvia ja niistä avautuvat säteittäiset, viisiterälehtiset valkoiset kukat ovat halkaisijaltaan alle sentin mittaisia. Ahopellava kukkii kesä–elokuussa. Siemenet muodostuvat nelilokeroisiin siemenkotiin, joissa jokaisessa lokerossa on kaksi siementä.

## Levinneisyys ja elinympäristö
Ahopellava kasvaa lehto- ja merenrantaniityillä sekä kuivilla kedoilla ja kallioilla. Kasvupaikkavaatimuksiltaan laji on kalkinsuosija. Suomessa ahopellava on osassa maata uhanalainen. Ahopellava on yleinen Ahvenanmaalla ja Manner-Suomen lounaisimmassa osassa, muualla Etelä-Suomessa harvinainen.

## Lähteet

## Aiheesta muualla
* Suomen Lajitietokeskus: Ahopellava (''Linum catharticum'')
* Kasviatlas 2022: Ahopellavan (''Linum catharticum'') levinneisyys Suomessa
* Pinkka – Lajintuntemuksen oppimisympäristö: Ahopellava (''Linum catharticum'')
* United States Department of Agriculture (USDA): ''Linum catharticum'' 
* Flora of North America: ''Linum catharticum''
Stéphane Robidas

**Stéphane Robidas** (s. 3. maaliskuuta 1977 Sherbrooke, Quebec, Kanada) on kanadalainen uransa lopettanut jääkiekkopuolustaja, joka työskentelee Toronto Maple Leafsin organisaatiossa.

## Pelaajaura
Robidasin varasi NHL:ään Montreal Canadiens seitsemännellä kierroksella numerolla 164 . Hän pelasi Montrealissa kaksi kautta vuosina 1999–2001 ennen siirtymistään Atlanta Thrashersiin waiver-listan kautta 4. lokakuuta 2002. Atlantasta hän siirtyi heti Dallas Starsiin vastineeksi kuudennen kierroksen varausvuorosta . Puolentoista Dallasissa vietetyn kauden jälkeen Robidas kaupattiin Chicago Blackhawksiin marraskuussa 2003. Tilalle Dallas sai Joe Klemnin ja neljännen kierroksen varauksen . Työsulkukaudella 2004–2005 Robidas pelasi DEL-joukkue Frankfurt Lionsissa.

Elokuussa 2004 työsulun jälkeen Robidas palasi Dallasiin kaksivuotisella sopimuksella. Vuonna 2006 Stars teki Robidasin kanssa kolmivuotisen jatkosopimuksen, josta hänelle maksettiin 4,5 miljoonaa dollaria kaudesta. Kaudella 2008–2009 Robidas valittiin pelaamaan NHL:n tähdistöotteluun vaikka hänen leukansa oli murtunut. 4. maaliskuuta 2014 Robidas kaupattiin Anaheim Ducksiin, joka antoi tilalle neljännen kierroksen varausvuoron. Heinäkuun 1. 2014 Robidas teki kolmivuotisen 9 miljoonan dollarin sopimuksen Toronto Maple Leafsin kanssa.

### Tilastot

## Lähteet
* 
*
Italian 10. armeija

**10. armeija** oli Italian kuninkaallisen armeijan yhtymä, joka taisteli toisessa maailmansodassa Pohjois-Afrikan sodassa. Armeija oli ryhmitetty Libyan itäosiin ja sen esikunta oli Kyrenaikassa.

## Toinen maailmansota
Italian julistettua sodan liittoutuneille 10. kesäkuuta 1940 armeijaan kuului viisi divisioonaa. Ranskan antautuessa sen vahvuutta nostettiin Tunisiasta siirretyillä joukoilla. Vahvuus nousi kymmeneen divisioonaan ennen 9. syyskuuta alkanutta Italian hyökkäystä Egyptiin.

Hyökkäykseen osallistui neljä divisioonaa sekä niin kutsuttu Malettin ryhmä, jotka neljässä päivässä etenivät noin 100 kilometriä. Hyökkäys pysäytettiin Sidi Barraniin, jonka jälkeen joukot kaivautuivat puolustukseen.

Liittoutuneiden aloitettua joulukuussa vastahyökkäyksen, jonka viiden ensimmäisen päivän aikana tuhottiin linnoitetut tukikohdat ja ajettiin armeija pakosalle. Beda Fommin taistelussa pääosa pakenevista joukoista saarrettiin 6.–7. helmikuuta 1941 ja lopulta tuhottiin.

## Lähteet
*
Jarret Stoll

**Jarret Lee Stoll** (s. 24. kesäkuuta 1982 Melville, Saskatchewan, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. 

## Tilastot

## Lähteet

## Aiheesta muualla
*
Howard Jacobson

**Howard Jacobson** (s. 25. elokuuta 1942  Manchester, Britannia) on brittiläinen kirjailija ja toimittaja. Hän on kirjoittanut humoristisia romaaneja, jotka usein keskittyvät Britannian juutalaisten ongelmiin. Jacobsonille myönnettiin vuonna 2010 Booker-palkinto romaanista *[[The Finkler Question]]*.

Jacobson on luonnehtinut itseään ”juutalaisten Jane Austeniksi”, mutta sanoo ettei kuitenkaan ole perinteinen juutalainen. Kaunokirjallisuuden lisäksi hän kirjoittaa viikoittain kolumnia The Independentiin. Teksteissään hän on viime aikoina kritisoinut Israelin vastaisia boikotteja, ja siksi häntä on sanottu liberaaliksi sionistiksi.

## Palkinnot ja tunnustukset
*Booker-palkinto, 2010

## Teokset
;Romaanit
* *Coming From Behind*, Chatto & Windus, 1983
* *Peeping Tom*, Chatto & Windus, 1984
* *Redback*, Bantam, 1986
* *The Very Model of a Man*, Viking, 1992
* *No More Mister Nice Guy*, Cape, 1998
* *The Mighty Walzer*, Cape, 1999
* *Who's Sorry Now*, Cape, 2002
* *The Making of Henry*, Cape, 2004
* *Kalooki Nights*, Cape, 2006
* *The Act of Love*, Cape, 2008
*

;Tietokirjallisuus
* *Shakespeare's Magnanimity: Four Tragic Heroes, Their Friends and Families* (yhdessä Wilbur Sandersin kanssa), Chatto & Windus, 1978
* *In the Land of Oz*, Hamish Hamilton, 1987
* *Roots Schmoots: Journeys Among Jews*, Viking, 1993
* *Seriously Funny: From the Ridiculous to the Sublime*, Viking, 1997

## Lähteet

## Aiheesta muualla

*Audio: Writing Lab interview with Howard Jacobson, *[[open2.net]]*
*Audio: Howard Jacobson in conversation on the BBC World Service discussion show ''The Forum''
**[http://www.independent.co.uk/opinion/commentators/howard-jacobson/howard-jacobson-let8217s-see-the-8216criticism8217-of-israel-for-what-it-really-is-1624827.html Let's see the 'criticism' of Israel for what it really is],* an essay by Howard Jacobson in *[[The Independent]]*
Kulapiiri

**Kulapiiri** on Uuden-Guinean itäpuolisilla Tyynenmeren koralli- ja tulivuorisaarilla toimiva seremoniallinen vaihtojärjestelmä, jossa henkilöltä toiselle siirretään seremoniallisia arvoesineitä. Kulapiirin tärkeimmän alueen muodostavat Trobriandsaaret, Woodlarksaari ja D'Entrecasteaux'nsaaret, mutta siihen kuuluu myös syrjäisempiä saaria. Kulapiirin rinnalla toimii laajempi vaihtoverkosto, jonka kautta kulkeutuu saarelta toiselle jokapäiväisiä tarvikkeita, kuten esimerkiksi kiviä, kotilonkuoria ja betelpähkinöitä. 

## Kulapiirin synty
Kulapiirin tarkkaa ikää ei tiedetä, mutta se on mahdollisesti jopa 500 vuotta vanha. Kulapiirin on arveltu syntyneen päivittäiskäyttöön tarvittujen tavaroiden vaihtotarpeesta, jonka rinnalle kehittyi sittemmin vaihtojärjestelmä arvoesineille, jotka olivat ystävyyden tai arvovallan symboleja. Koska sodankäynti eri ryhmien välillä oli aiemmin yleistä, kulapiiri tarjosi mahdollisuuden tarvikkeiden hankintaan muilta ryhmiltä vaikka näiden välillä olisikin vihamielisyyksiä. Kulapiiriä tutki ensimmäisenä puolalais-englantilainen antropologi Bronisław Malinowski vuosina 1915–1918.

## Kulapiiri
Kulapiirissa henkilöiden kesken vaihdetaan kahdenlaisia arvoesineitä. Soulava- eli bagiesineet ovat pitkiä lävistetyistä ja hiotuista *Spondylus*-simpukan kuorista valmistettuja koruja. Mwaliesineet ovat keilakotiloista valmistettuja käsivarsirenkaita. Soulavaesineitä vaihdetaan kulapiirissä mwaliesineisiin ja päinvastoin. Soulavaesineet liikkuvat kulapiirissä myötä- ja mwaliesineet vastapäivään. Vaihtokaupassa saadut esineet luovutetaan edelleen jollekin toiselle ryhmälle. Kulapiirissä liikkuvia koruja ei koskaan pueta päälle, mutta ne ovat silti haltijalleen maineen ja arvoaseman symboleja. Joskus kulapiirissä kiertävä esine saattaa palata lähtöpaikkaansa vuosikymmenten kierron jälkeen. Kauan kiertäneet esineet ovat arvokkaampia kuin vähän aikaa kiertäneet. Lisäksi arvostettiin myös esineen laatua. Vaihtokauppaa keskenään tekevät henkilöt saattavat pysyä samoina koko elinikänsä. 

Jos kulapiirin jäsenet eivät olleet samalla saarella, piti tehdä kulamatka. Kulamatkoihin käytetään erityisesti näille matkoille suunniteltuja koristeltuja kanootteja. Kanoottien rakentamiseen, vesillelaskuun ja niillä purjehtimiseen liittyy erilaisia riittejä. Ne myös suojellaan pahoja henkiä ja avomeren vaaroja vastaan erilaisilla seremonioilla ja loitsuilla, joilla on tarkoitus myös saada hyvää onnea kulavaihdossa. Kulakanootissa on tavallisesti tilaa 7–14 henkilölle. Perinteisesti kulamatka tehtiin paikallisen päällikön johdolla ja mukana oli miehiä yhdestä tai useammasta kylästä.

## Lähteet
* 
* 

### Viitteet
Mike Grier

**Michael James Grier** (s. 5. tammikuuta 1975 Detroit, Michigan, Yhdysvallat) on yhdysvaltalainen uransa lopettanut jääkiekkoilija. Hän oli pelipaikaltaan laitahyökkääjä. Hän on ensimmäinen afroamerikkalainen NHL-pelaaja, joka on syntynyt ja koulutettu Yhdysvalloissa.

## Ura
St. Louis Blues varasi Grierin vuoden  219. pelaajana. Hän pelasi Saint Sebastianin koulussa, josta hän siirtyi Bostonin yliopistoon. Kaudella 1994–1995 hänet nimettiin Hockey Eastin tähdistöjoukkueeseen. Samana vuonna Edmonton Oilers sai Grierin ja Curtis Josephin NHL-oikeudet vaihdossa ensimmäisen kierroksen varauksiin.

Yliopiston jälkeen Grier pääsi Oilersin jarruketjuun oikeaan laitaan. Hän teki 32 tehopistettä ja sai tehotilastoonsa lukeman +7. Grierin tehokkain kausi Edmontonissa oli 1998–1999, jolloin hän teki tehopisteet 20+24=44. Edmontonin aikanaan Grier muistetaan parhaiten Chris Simoniin kohdistetuista kommenteista. Hän antoi halventavia kommentteja Simonin ojibway-perinnöstä, mihin Simonin väitetään vastanneen rasistisilla kommenteilla ja lyömällä Grieriä mailalla. Vaikka sanoja ei ikinä varmistettu, Simon sai tapahtuneesta kolmen ottelun pelikiellon. Hän pelasi seurassa yhteensä kuusi kautta.

Lokakuussa 2002 Grier myytiin Washington Capitals vaihdossa varausoikeuksiin. Grier ja Simon olivat yhtäkkiä samassa joukkueessa, kunnes Simon myytiin jälkeenpäin kaudella 2002–2003. Grier pelasi Washingtonin-aikanaan jarrukentässä, ja maaliskuussa 2004 joukkue myi hänet kesken kauden 2003–2004 Buffalo Sabresiin vaihdossa tšekkiläiseen Jakub Klepišiin. Kaudella 2005–2006 Grier teki 23 tehopistettä. Kaudeksi 2006–2007 Grier siirtyi vapaana agenttina San Jose Sharksiin, missä hän teki 16 maalia. Seuraavilla kahdella kaudella hänen pistemääränsä laskivat kymmenellä.

Elokuussa 2009 Grier palasi Buffalo Sabresiin. Kaudella 2008–2009 Grier pelasi vain 62 ottelua, joissa hän saalisti 23 pistettä. Sama tahti jatkui myös seuraavalla kaudella. Grierin parhaimpana puolena pidettiin San Josen ja Buffalon aikoina alivoimapelaamista. Hän oli joukkueiden parhaimpia alivoimapelaajia.

Grierin viimeiseksi kaudeksi NHL:ssä jäi kausi 2010–2011. Hän ilmoitti pelaajauransa päättymisestä joulukuussa 2011. Grier pelasi 14 kautta kestäneellä NHL-urallaan yhteensä 1&nbsp;060 runkosarjaottelua ja teki 383 tehopistettä, 162 maalia ja 221 syöttöpistettä. Pudotuspeleissä hän pelasi 101 ottelua ja teki 28 tehopistettä, 14 maalia ja yhtä monta syöttöpistettä.

5. heinäkuuta 2022 San Jose Sharks palkkasi  Grierin toimitusjohtajakseen Doug Wilsonin tilalle. Grier on ensimmäinen tummaihoinen toimitusjohtaja koko NHL:ssä

## Maajoukkueura

Grier edusti Yhdysvaltoja nuorten maailmanmestatuuskilpailuissa vuonna 1995. Hän edusti Yhdysvaltoja myös vuoden 2004 MM-kilpailuissa, joissa hän voitti pronssia ja teki kolme tehopistettä.

## Lähteet
Lotta ystäväni (elokuva)

**Lotta ystäväni** (*Charlotte’s Web*) on yhdysvaltalainen lastenelokuva vuodelta 2006. Elokuva perustuu kirjaan *[[Lotta ystäväni]]*. Elokuvan on ohjannut Gary Winick. Elokuvan pääosissa ovat Dakota Fanning, Julia Roberts ja Steve Buscemi.

## Ääninäyttelijät
### Alkuperäiset
 

### Suomenkieliset
 

## Lähteet
*http://www.discshop.fi   

## Aiheesta muualla
*
Propyleenikarbonaatti

**Propyleenikarbonaatti** (C4H6O3) on syklinen propyleeniglykolin ja hiilihapon esteri. Yhdistettä käytetään teollisuudessa muun muassa polaarisena aproottisena liuottimena. Yhdiste liukenee hyvin veteen ja moniin orgaanisiin liuottimiin.

## Valmistus
Propyleenikarbonaattia voidaan valmistaa synteettisesti hiilidioksidista ja propyleenioksidista 150–200&nbsp;°C lämmössä ja 50&ndash;80 baarin paineessa. Katalyyttinä reaktiossa käytetään tetraetyyliammoniumbromidia.  

## Käyttö
Propyleenikarbonaattia käytetään liuottamaan synteettisiä kuituja, liuottimena väri- ja kosmetiikka-aineissa sekä orgaanisessa synteesissä. Yhdiste on niin polaarinen, että se kykenee liuottamaan myös epäorgaanisia ja orgaanisia ioniyhdisteitä, esimerkiksi monia fotohappoja. Lisäksi yhdistettä käytetään pehmentimenä muoveissa ja litiumparistoissa elektrolyyttien liuottimena. 

Propyleenikarbonaattiin liuotetuista alkalimetallisuoloista voidaan elektrolyysin avulla valmistaa metallimaisia alkuaineita, mikä ei onnistu vesiliuoksissa.

## Lähteet

## Aiheesta muualla
*ChemBlink: Propylene carbonate
Azzedine Brahmi

**Azzedine Brahmi** (; s. 13. syyskuuta 1966 Sétif) on algerialainen entinen yleisurheilija, joka kilpaili estejuoksussa ja keskimatkojen juoksussa. Hän edusti seuratasolla MC Algeria. Brahmi voitti pronssia 3&nbsp;000 metrin estejuoksusta Tokion MM-kisoissa 1991 ajallaan 8.15,54. Hän sai samalta matkalta uransa aikana myös kaksi kultamitalia Afrikan-mestaruuskilpailuista sekä yhden kultaisen ja yhden hopeisen mitalin Välimeren kilpailuista. Brahmi osallistui olympialaisiin kahdesti, vuosina 1988 ja 1992. Hän sijoittui 3&nbsp;000 metrin estejuoksussa kolmanneksitoista Soulin kisoissa 1988, mutta oli kahdeksas Barcelonassa 1992.

Brahmi voitti maansa mestaruuden yhteensä neljä kertaa, kolmesti 3&nbsp;000 metrin estejuoksussa ja kerran 1&nbsp;500 metrillä. 

## Ennätykset

* 3000 m esteet: 8.11,27 (1992) 

## Lähteet
Wikimania

**Wikimania** on vuosittainen kansainvälinen konferenssi Wikimedia-säätiön wikihankkeiden käyttäjille. Esitykset tarjoavat sosiaalisia ja teknisiä näkökulmia esimerkiksi Wikimedia-säätiön projekteihin, muihin wikeihin ja avoimen lähdekoodin ohjelmistoihin. Tapahtuma pyritään järjestämään eri puolilla maailmaa ja aktiiviset käyttäjät voivat hakea Wikimedia-säätiöltä stipendiä matkustuskulujen kattamiseen.

## Wikimania-konferenssit
koronaviruspandemian vuoksi vuoden 2020 Wikimania-konferenssi Bangkokissa peruttiin. Lisäksi kaksi seuraavaa wikimaniaa järjestettiin verkkotapahtumina.

## Huomautuksia

## Lähteet

## Aiheesta muualla
Karoline Nemetz

**Karoline Nemetz** (s. 28. kesäkuuta 1958) on ruotsalainen yleisurheilija, joka kilpaili keski- ja pitkien matkojen juoksuissa. Hän voitti hopeaa 3&nbsp;000 metrin juoksusta vuoden 1980 MM-kilpailuissa. Nemetz voitti urallaan yhteensä 18 maansa mestaruutta ja osallistui kuuteentoista kilpailuun Suomi&ndash;Ruotsi-maaotteluissa. Hän lopetti urheilu-uransa 24-vuotiaana vuonna 1982.

## Lähteet
Lissie

**Elisabeth Maurus** (s. 1982 Rock Island, Illinois), paremmin tunnettu taiteilijanimellä **Lissie**, on yhdysvaltalainen folk rock -laulaja. Hänen debyyttialbuminsa, *[[Catching a Tiger]]*, julkaistiin kesäkuussa 2010.

Vuonna 2008 Lenny Kravitz näki Lissien MySpace-sivun ja kutsui hänet esiintymään *Love Revolution Tour* -kiertueelleen. Myöhemmin samana vuonna Lissien ja DJ Morgan Pagen yhteistyössä tekemä kappale ”The Longest Road” sijoittui neljänneksi Billboardin Hot Dance Club Songs -listalla. Deadmau5:n remix kappaleesta oli Grammy-ehdokkaana kategoriassa ”Best Remixed Recording, Non-Classical”.

Lissie teki levytyssopimuksen Columbia Recordsin kanssa, ja hänen debyyttialbuminsa *Catching a Tiger* julkaistiin 21. kesäkuuta 2010. Toinen albumi, *[[Back to Forever]]*, julkaistiin 11. lokakuuta 2013.

## Diskografia
### Albumit
* *[[Catching a Tiger]]* (2010)
* *[[Back to Forever]]* (2013)
* *[[My Wild West]]* (2016)
* *[[Castles]]* (2018)
* *[[Carving Canyons]]* (2022)

### Singlet
* ”In Sleep” (2010)
* ”When I’m Alone” (2010)
* ”Cuckoo” (2010)
* ”Further Away” (2013)
* ”Sleepwalking” (2013)

## Lähteet

## Aiheesta muualla

* Lissien kotisivut
*
Blood Red Roses

**Blood Red Roses** on Uriah Heepin kappale vuodelta 1989. Se julkaistiin albumilla *[[Raging Silence]]*. Singlen b-puolena toimi kappale ”Rough Justice”, joka löytyy myös albumilta *Raging Silence*.
Hedlundia pseudofennica

***Hedlundia pseudofennica***, syn. *Sorbus pseudofennica*, on limipihlajien (*Hedlundia*) sukuun kuuluva uhanalainen puulaji. Se on ilmeisesti risteymäsyntyinen laji, jonka kantalajeista toinen on kotipihlaja (*Sorbus aucuparia*) ja toinen *[[Hedlundia arranensis]]* (syn. *Sorbus arranensis*). *H. pseudofennica* kasvaa vain Skotlannissa Arranin saarella, missä se on endeeminen. Saarella kasvaa myös kaksi muuta kotoperäistä pihlajalajia. Lajinimi *pseudofennica* tarkoittaa ”valesuomalaista”.

## Lähteet
Świna

**Świna** () on noin 16 kilometriä pitkä joki Puolassa. Se virtaa Oderinhaffista Itämereen Usedomin ja Wolinin saarten välissä. Świna on yksi Oderin kolmesta suuhaarasta Dzwinan ja Peenestromin ohella. Joki kuului ennen toista maailmansotaa Saksaan, ja se liitettiin vuonna 1945 Puolaan.

## Aiheesta muualla
North Downs

**North Downs** on kukkulajono Englannin kaakkoisosassa. Se on vajaat 200 kilometriä pitkä ja ulottuu Farnhamista Doveriin. Alueen poikki kulkee 246 km pitkä vaellusreitti. Reitti avattiin vuonna 1978.

North Downsin maisemia arvostetaan dramaattisten kalkkikivijyrkänteiden ja suojaisien laaksojen takia. Kukkuloilla kasvaa pyökkiä, marjakuusta ja puksipuuta. Metsien lomassa on luonnontilaista nummea ja ruohikkoalueita. Kalkkipitoisella mailla kasvavilla niityillä elää harvinaisia hyönteislajeja ja harvinainen kämmekkälaji.

## Lähteet

## Aiheesta muualla
Teixeira Vitienes

**Teixeira Vitienes** on seuraavien henkilöiden sukunimi:

* Fernando Teixeira Vitienes, espanjalainen jalkapallotuomari
* José Antonio Teixeira Vitienes, espanjalainen jalkapallotuomari.
Kuulonsuojaimet

**Kuulonsuojaimet** eli **kuulosuojaimet** suojaavat kuuloa melulta. Niitä käytetään esimerkiksi rakennustyömailla, armeijassa, lentokentillä, ampumisessa tai tehtailla kun halutaan suojautua voimakkaalta melulta sen häiritsevyyden vuoksi tai pyrittäessä estämään kuulovaurio. Suojaimien kanssa saatetaan käyttää myös korvatulppia.

Kuulosuojaimissa voi olla sisäänrakennettuna radio tai bluetooth-yhteys.

*Passiiviset* kuulosuojaimet vaimentavat kaikkia ääniä. *Aktiivisiksi* kutsutut suojaimet pystyvät suodattamaan pois tietynlaisia ääniä ja jättämään toisenlaisia ääniä suojainten käyttäjän kuultavaksi: tällöin käyttäjä vaikkapa kuulee puheen, muttei melua. Laitteissa on usein ulkopuolella mikrofoni, joka nauhoittaa ulkopuolista ääntä. Nauhoitteesta suodatetaan esimerkiksi tietyntaajuiset äänet pois kuulokkeen elektroniikan suorittamien algoritmien avulla. Suodattu nauhoite toistetaan lähes välittömästi kuulokkeiden käyttäjän korvaan kuulokkeiden sisällä olevasta kaiuttimesta.

## Suojaustaso
Muun muassa Euroopan unionin maissa käytetty SNR-arvo (eng. *Single Number Rating*) kertoo desibeleinä kuinka paljon korvatulppa tai kuulosuojain vaimentaa ääntä. SNR vähennetään äänen todellisesta C-painotetusta voimakkuudesta desibeleinä (dBC), jolloin saadaan suojia oikein käyttävän A-painotettu äänialtistus (dBA). Painotuksesta kerrotaan alempana tarkemmin. Britannian *[[Health and Safety Executive]]* -järjestö (HSE) suosittelee lisäämään 4 dB lopulliseen arvoon tosimaailman tilannetta paremmin kuvaavan arvon saamiseksi, koska useimmat eivät käytä suojia täysin oikein. Eli

:kuultu dBA = todellinen dBC – SNR + 4 dB

Jos melu on 100 dBC ja henkilöllä on SNR 28 dB -suojat, on henkilön äänialtistus suojaimia täysin oikein käytettäessä

:100 dBC – 28 dB = 72 dBA

Tähän voidaan lisätä HSE:n suosittelema 4 dB, jolloin altistus on 76 dBA. Suojaus riittää, sillä vasta noin yli 85 dB jatkuva melu voi aiheuttaa kuulovaurion. Tarpeettoman suuri suojaus voi estää kommunikoinnin, jolloin esimerkiksi työpaikalla suojien käyttäjä ei kuule jonkun varoitushuutoa häntä uhkaavasta vaarasta.

Myös SNR-arvoa todellisuutta paremmin vastaavaa HML-arvoa käytetään EU:ssa. Tällöin suojaimelle on annettu H (high), M (medium) ja L (low) arvot. Kuultu ääni lasketaan HML-kaavalla, joka on SNR-kaavaa hieman monimutkaisempi.

### Äänenpainotus
C- ja A-painotukset ovat äänimittauksen standardeja. Vaikka desibelit sellaisenaan kertovat äänen todellisen voimakkuuden (ilmanpaineen), eivät ne kerro sitä, miltä ääni *kuulostaa*. Ihminen kuulee äänten ollessa hiljaisia parhaiten keskitaajuiset äänet: hyvin korkeat ja matalat äänet *kuulostavat* hiljaisemmilta kuin ne *ovat*. A-painotusta käytetään äänten ollessa hiljaisia, jolloin eri tajuuksisille äänille saadaan suunnilleen sama desibeliarvo näiden kuulostaessa samalta. Äänten ollessa kovia (yli 100 dB), ihmisen kuulokäyrä "litistyy" ja korkeat, keskikorkeat ja matalat äänet kuulostavat lähes yhtä voimakkailta. Tässä tilanteessa käytetään C-painotusta.

## Katso myös
*Vastamelukuuloke 

## Lähteet

## Aiheesta muualla
* Laskin HML (high medium low) -numeroiduille suojaimille
* Laskin SNR-numeroiduille suojaimille